De klassiske sangstuderende fra Det Jyske Musikkonservatoriums afdeling i Aalborg lever op til mottoet "Hele Byen Synger" ved Aalborg Operafestival i begyndelsen af marts. De studerende byder på syv koncerter, dels på konservatoriet, dels rundt omkring i byen. Eksempelvis byder koncerten på musikkonservatoriet lørdag den 3. marts på en spændende sammensætning af sangstemme og forskellige instrumenter som f.eks. guitar, fløjte eller saxofon. Musikken er blandt andre af Händel, de Falla, Vaugham Williams og Britten.

Referat:
Møde Mozart, Bizet, Pergolesi, Johann Strauss og flere andre rundt omkring i Aalborg. Det hele sker fra balkoner, på torve og i butikker.